जैन मुनि सौरभ सागर के सानिंध्य में नि:शुल्क चिकित्सा शिविर
जैन मुनि सौरभ सागर जी महाराज ने गन्नौर में मंगल प्रवेश किया और सीसीएएस जैन गर्ल्स कॉलेज स्थित सौरभांचल में पहुंचे। यहां श्रावकों ने महाराज श्री से आशीर्वाद लिया। जैन मुनि के सानिध्य में 27 दिसंबर को श्री सौरभ सागर अस्पताल सोनांचल में नि:शुल्क चिकित्सा शिविर लगेगा इसमें दिल्ली, फरीदाबाद, पानीपत सोनीपत गन्नौर के 11 चिकित्सक अपनी सेवाएं देंगे। जैन मुनि सौरभ सागर ने कहा कि जीवन का सबसे महान कार्य सेवा है। सेवा का बीज जीवन को खुशहाल बनाता है। सेवा में महान कार्य दूसरों को आरोग्य देना है। जो अपनी समर्पित सेवाएं दे रहे हैं यह मानवता पर उपकार है। मानव जब मानव की सेवा करता है तो प्रभु प्रसन्न होते है। पड़ोस में जब कोई खुश रहता है तो आपका जीवन भी खुशहाल हो जाता है कोई अगरबत्ती पड़ोसी जलाए तो आपको खुशबू मिलती है। कहीं पड़ोसी परेशान हो, दुखी हो रोग से पीडि़त हो और चिल्लाए तो आपको भी आराम नहीं मिलेगा। इसलिए दूसरों का भला करने वालों का भला स्वत: ही हो जाता है। शिविर के संयोजक भाटिया अस्पताल गन्नौर के डाॅ. धर्मपाल भाटिया है। शिविर का उद्घाटन जम्बू प्रसाद जैन करेंगे।
mai_Deva hin_Deva